Universiti Al-Aqsa

Universiti Al-Aqsa (Arab: جامعة الأقصى) nya siti universiti rama ti bisi kampus di Nengeri Gaza enggau Khan Younis, Palestin. Ditumbuhka dalam taun 1955, universiti tu kala nyadi institut pengajar, udah nya kurikulum iya dikerembaika, lalu nyadi institusyen pelajar tinggi rama keterubah sereta pemadu tuai di Semenanjung Gaza. Iya nangkup urung 26,000 iku tarak lalu bisi urung 1,400 iku pengereja pengawa, lalu 300 iku ari sida nya pengajar enggau profesor. Dalam taun 2024, fasiliti universiti nya dirusak ketegal pengebom Israel maya Perang Israel–Hamas 2023. Sejarah Dalam taun 1955, lebuh Gaza dipegai Ejip, siti institut pengajar ditumbuhka dikena ngelatih pengajar ba semua renggat. Institut tu nyadi Kolej Pelajar Negeri dalam taun 1991 lalu diberi nama baru nyadi Universiti Al-Aqsa dalam taun 2001 swpengudah iya diaku enggau rasmi. Dalam taun 2003, iya nyeretai Serakup Universiti Arab enggau Kaunsil Pelajar Tinggi Palestin. Kena 16 Mac 2004, IDF ngerusak siti kampus pampang nitihka miftah.org. Kampus nya udah enda dikena kenyau ari 18 Januari 2001 ketegal serang ke dulu agi ari nya. Maya serang musin chelap 2008–09, librari Tel al-Hawa universiti nya rusak, lalu siti fasiliti pelajar komuniti ke benung digaga mega dirusak. Siti begunan baru ke ngundan 32 ruang makmal udah tembu digaga dalam taun 2022 ulih kompeni MECC. Sama bisi dibuka iya nya makmal nembiak mit ari Projek Care (Erasmus+). Kena bulan Januari 2024, siku akademik universiti, Dr Wiesam Essa, udah midang maya pangsapuri iya ditimbak. Kena 17 Januari 2024, universiti kepenudi ba Gaza dirusak, nitihka ripot Al Jazera enggau Euro Med Watch. Kena 6 Februari 2024, Ejensi Anadolu madahka IDF udah nimbak dua begunan universiti lalu nimbak ngagai orang rama ke pindah ke udah ngenduh ba kampus. Maya bulan Mei 2024, Polis Soldadu IDF udah muka pansik gambar siku soldadu IDF ke duduk macha ba mua bup ke benung angus ba Librari Pusat Universiti Islam Gaza, ke dikumbai orang mayuh librari Universiti Al-Aqsa. Fakulti Fakulti Sains Dikena Fakulti Seni enggau Sains Mensia Fakulti Pelajar Fakulti Seni Alus Fakulti Media Fakulti Pengatur enggau Pekara Wang Fakulti Lumba enggau Main Fakulti Teknologi Informasyen Universiti Al-Aqsa semina siti universiti di Semenanjung Gaza ke bisi nyendiaka program dalam bidang media, seni alus, pelajar fizikal enggau lumba enggau main. Fakulti nya meri pelajar sarjana biak enggau pelajar pascasiswazah ba program begulai, ditumbuhka dalam taun 1994, entara Universiti Al-Aqsa enggau Universiti Ain Shams, Ejip. Program tu udah ditangguh diatu, tang bisi program sarjana ba sekeda fakulti di universiti nya. Peda mega Rintai universiti enggau kolej di Palestin . Pelajar ba menua Palestin . Penyanding